Oh Deer- Antlers -SVG FILE Digital Download from ASerpicoDesigns on Etsy Studio
Oh Deer- Antlers -SVG FILE Digital Download
baby toddler shirt shirt graphic clothing svg files cricut BABY ONESIE ONESIE Oh Deer Oh Deer IM HERE ANTLERS MARJAAN SE JAART - Afpak (Deel 6) deur Brandewyntert | Bydraes | Woes - Kreatiewe platform vir Afrikaans
Titel: MARJAAN SE JAART - Afpak (Deel 6)
Aantal woorde: 1250
Datum gepubliseer: 10 Mar 2015
Eers op Vrydag, na ons Dinsdag in Bedford aangekom het, daag die Trekwa op. Nie net een Trek lorrie nie. Nee drie lorries, almal gelyk. Ons sn plus die Baas se twee.
Intussen het ons in die kamertjie gebly. ŉ Blink Hart pot en ŉ twee plaat gas stofie gekoop. Die honde was baie soet al het hulle luidkeels twenty four seven begin gesels met die twee wolfhonde oor die straat, en vir elke persoon wat daar verby is te voet oppad werk of dorp toe.
Ons het die Opstal gaan inspekteur en ons lot aanvaar. Dit sal omtrent drie maande neem om die huis leefbaar te maak. Die Moffies het nie daar gebly tot die oorgang datum nie en die huis is geplunder. Alles (handdoek relings, rakke kaste deurknoppe is uit die mure en deure gerug. Die mure is vol gate en dit is gruwelik.
Die trek mense en die plaasmense gooi eers my meublement en dose sonder respek in die skuur. Ek ys. Ons stuur twee stoele ŉ bed en beddegoed oor na die Opstal en doen ons eerste twee weke sê plak op die plaas daar. Ons maak lyste op lyste van hoe die huis gerestoureer of ten minste leefbaar gemaak moet word. Die honde is gelukkig en hardloop deur die knie hoogte gras waar die lieflike tuin eens was. Die kat is oud. Sy dink sy het net bietjie vergeet van die huis sê uitleg. Maar sy ken die meubels (se reuk seker maar). Sy maak haar tuis in een van die diep vensterbanke en slaap haar dae daar om.
Met die boerdery gaan dit ook rof. Die beeste is nie in twee jaar uit die berg gehaal nie en dit is ŉ missie om hulle bymekaar te kry. Ons patch drade om hulle van die grootpad af te hou en om die poachers en die dorps honde en mense uit die plaas te hou. Die dorps mense dink die plaas is hulle eie persoonlike park. Ons is ongewild. Die hardeware winkeleienaar verdubbel sy pryse want hy sien nou n maklike geldjie kom. Dink seker, “Ryk ou”. Fout ons gaan koop op die volgende dorp. Stel kontrakteurs aan vir die dertig kilometer heining trekkery om die plek in Fort Knox te omskep.
My nuwe vriendin Euthanasia, is n Xhosa vrou van 57 jaar oud. Sy bestuur n besem soos n Pro. Sy gesels non stop. Perfekte Afrikaans en sy educate my rakende die mense en omgewing. Ek luister en neem in. Sy praat van die Baai, nie van PE nie en sy vertel van Buustelyfies en haar dogter se Pramme. Sy laat my wyd smile. Die tuinhulp se naam is Two-boy.
Ek het gaan shop by PEP. Pajamas en n T-shirt. Ek sit baie agterplasie en gooi die swerm Spreeue wat my vye eet met vrot suurlemoene. Plant Spinasie en Tamaties, Uie, Blomkool en Broccoli en Wortels. Intussen eet ek Geel beet en Kersie Tamaties en Spriet uie wat in die tuin agtergebly het. ŉ Hele Bedding Butternut moes ek komposgat toe vat. Alles vrot. Oh Happy days.
Mike verjaar en geen geskenk nie. Shame, hier is niks om te koop nie. Vier seisoene in een dag. So n mis reëntjie op die oomblik.
Uiteindelik na drie weke kry die bouer die krag om die km van sy huis uit te ry om ŉ kwotasie te gee. En Toe... verskyn die Duiwel aan my in die vorm van ŉ Bouer !!! Hy het baie entoesiasme hier aan gekom en is ure later met hangskouertjies hier weg. Dit gaan nie n maklike joppie wees nie. Gaan ook nie gou-gou of goedkoop wees nie. Ek wag geduldig vir die Internet mense en die DSTV mense om te kom installeer. Sit dag in en dag uit op die stoepie en staar na die hek. Niks en niemand nie. Net mense wat jobs soek ,waar daar hopelik geen actual fisiese werk by betrokke is nie. ? Ai! Vra ek julle nou met trane in my navy blue eyes.
Ons het van die toilette in die skuur uitgehaal en ŉ stort laat insit. Toe skuif ons oor na die skuur. Wot a day. Voete, rug en lyf poertoes. Dis nou my derde trek. Lekker open plan living. Sommer vir good measure het ek ŉ wasgoedlyn ook gespan binne in die skuur. Ek eet vanaand uit. Uit ŉ blikke uit, want ek het nog nie die gas stoof koennek nie. Die kat hug haar ou wit tafel asof dit onder haar sal weg spring. Die hondjies is weer senuweeagtig. Sjaaim. Ek het die bottel Tokara 2008, Walker Bay Chardonay, wat Sandra vir my gegee het oop gemaak en sodra die hondjies geëet het gaan ek check of die nuwe stort werk en dan gaan ek rus. Mike is Zululand toe om nog goed te gaan haal, sal seker Vrydag of Saterdag terug wees van Zululand.
Ek het nou so min of meer Internet met behulp van n Dongle en baie baie lelike taalgebruik, foon oproepe. Of ek tyd gaan hê om hier rond te gesels is nou weer n ander vraag wat ek nie kan antwoord nie.
Gister yskoud en bewolk. Het toe maar oplaas die koffer met die winter klere gaan soek. Ek sal vandag definitief die groot gaping (so 30 cm x drie meter bo die skuur deure moet toespyker.
Ek het gister n briljante oomblik beleef. Klim toe in die karretjie en ry die 700 meter van die plaas na die dorp. Koop vir my een moeder van ŉ bruin plastiek skottel. Kon amper nie die skorrel in die kar kry nie. Vanoggend is ek toe reg vir 'bad'. Ek is nou moeg om rond te spring en die riel te dans onder die straaltjie lou water wat uit die nuwe stort drup. Dit lyk of ek n go go danser in ŉ wet T-shirt kompetisie is, soos ek probeer om gou gou alles nat te kry sonder om dubbele long ontsteking op te doen. Glo n 'low pressure' geyser se skuld. Dit het R3000.00 gekos en twee weke om die stort te installeer en te koppel aan die geyser. Anyways, ses uur vanoggend, sit ek die skottel onder die stort en draai oop. So halfuur later is die skottel kwart vol en ek kook n paar ketels en gooi by, so om die hitte bietjie by te help. Heerlik 'gebad' al was my bene uit die skottel. n Boer maak n plan.
Giel kom hier aan. Hy sê baie ingenome " Hey ! Sausage guess what ?... I brought you a Pouffe " . Ek is baie bly, ek kla mos nou lank ek sit nie lekker nie. n Pouffe vir die footsies... Hy haal ŉ drol uit sy sak uit. ŉ Poef. "Come on.. what is this ?" Ek kyk dit. Dis ŉ vreemde Poef wat ek nog nie gesien het nie. Hy sê " Break in in two and tell me what it is".
Ek ruik eers. Mens breek nie sommer net ŉ poef oop nie. Dit ruik na niks. Dit is vol klein swart spikkels. Ek weet nog steeds nie. Dit is toe n Aardvark poef. Die swart spikkeltjies .... Miere.
Vanoggend se ekspedisie langs die rivier af, was na die bouvalle toe op soek na Wingerd. Iemand het vertel toe sy Oupa daar gewoon het, het hulle die lekkerste druiwe geëet. Geen teken van wingerd nie, maar daar is Vye bome, Perskebome, Kweper bosse, en self n Appelboom, kompleet met Appeltjies. Ek reken as ek daar gaan snoei na die winter kan ek n paar van die ou bome weer aan die gang kry. Sal maar my eie wingerd moet aanplant.
Lees ander rubrieke deur Brandewyntert
Ag wat, ek dink wingerd plant is vir jou small fry. Ek wonder hoeveel mense onthou nog van go-go dancers, eish. Demmit Poef ipv pouffe, sorry man!
4 jaar 10 maande 2 weke 5 dae 5 ure oud
Ek dink as jy al jou trekstories aanmekaarlas en en dalk so 'n bietjie van Zoeloeland, kan jy 'n lekker boek publiseer.
Ja, ons Ooskapenaars praat almal van die Baai. Dis waar die Xhosanaam Ebayhi vir PE vandaan kom. ;-)
Dis nogal 'n probleem met iets soos 'n pouffe/puf/poef...
Jy sal nie weet wattter een dit is voor jy dit nie sien nie. (Op skrif of in lewende lywe.)
4 jaar 10 maande 2 weke 6 dae oud
deur Sanette Engelbrecht
270 Nie-lede aanlyn